Nachemä Ruhedag in Hanoi sin mir acht Stund mit em Nachtzug nach Lao Cai gfahre. Vo dr Grenzstadt Lao Cai us simer no öpe ä Stund mit em Bus gfahre bevor mir s`Bärgstädtli Sa Pa in dä frühe Morgestunde erreicht hei. Diä schwarze H`mong Fraue hei scho vor dr Bustür uf Eus gwartet. Diä Frauä träge e traditionelli Tracht und trette meischt in Mehrzahl uf. Si si sehr gschäftstüchtig bim Verkauf vo Täsche, Küssibezüg und vielne andere Sache us ihrem Dorf. "No, Thank you" het do amigs nid gläng um se abwimle.